text: » Temps de bruixes a Sant Feliu Sasserra | EL9NOU.CAT
  Temps de bruixes a Sant Feliu Sasserra
  El poble es va tornar a omplir aquest dijous en motiu de la 19a edició de la Fira de les Bruixes
  02/11/2018 | 12:48
  Una de les representacions teatrals que acompanyen la fira, aquest dijous al migdia | Marc Sanyé
  Sant Feliu Sasserra va tornar a rebre aquest dijous milers de visitants atrets per la Fira de les Bruixes. Si bé el temps va ser una incògnita fins a l'últim moment, al final un dia radiant va acompanyar el certamen, que va celebrar la dinovena edició.
  "Estem molt contents, hi ha hagut molta afluència de públic i molt bon ambient", comentava l'alcalde, Joan Ramon Soler, que assenyalava que havien tingut alguns problemes amb els aparcaments, enfangats per la pluja que va caure els dies previs.
  El procés judicial que va viure al segle XVII Rafaela Puigcercós i Roma, coneguda com Na Roma, va ser el fil argumental de la fira, que va tenir com a punt culminant l'escenificació d'aquesta història. Dimecres al vespre s'havia de celebrar la 18ª Fes-ta Bruixa, que es va suspendre pel mal temps. Sí que es va fer el concert d'Ekko, Sixtus i BPM Dj's, que va aplegar 500 persones a l'Ateneu.